পুষ্টিকর খাবার, শিক্ষা, চিকিৎসার অভাব, বাসস্থান ও বিশুদ্ধ পানীয় জলের অপর্যাপ্ততার কারণে চা শ্রমিকদের জীবনমান উন্নত হয়নি। আর্থিক অস্বচ্ছলতা, ভূমির সমস্যা, লোকবল বৃদ্ধি ও কিছুটা অভ্যাসগত কারণেও চা বাগানের শ্রমিক কলোনি ও পরিবারসমূহের ৪৫-৫০ শতাংশ পয়:নিষ্কাশন ব্যবস্থা খুবই নাজুক। বাগান কর্তৃপক্ষ, ইউনিয়ন পরিষদ ও এনজিওসমূহের মাধ্যমে কিছু ল্যাট্রিন বিতরণ করা হলেও বিশাল শ্রমিক পরিবারের জন্য সেগুলো পর্যাপ্ত নয়।